31997D0563
L 232/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 юли 1997 година
за изменение на Решение 94/325/EО относно определяне на специални условия, регулиращи вноса на рибни продукти и продукти от аквакултури с произход от Тайланд
(тeкст от значение за ЕИП)
(97/563/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/EИО на Съвета oт 22 юли 1991 г. относно определяне на ветеринарно-санитарните изисквания за производството и пускането на пазара на рибни продукти (1), последно изменена с Директива 96/23/EО (2), и по-специално член 11, параграф 1 от нея,
като има предвид, че Комисията е приела Решение 97/562/EО (3) относно определяне на специални условия за внос на двучерупчести мекотели, бодлокожи, ципести и морски коремоноги с произход от Тайланд; като има предвид, че поради това е необходимо да се измени Решение 94/325/EО на Комисията (4), последно изменено с Решение 96/31/EО (5);
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Точка IV.7 от приложение А към Решение 94/325/EО на Комисията се заменя със следния текст:
„7.
в допълнение, когато рибните продукти са замразени или преработени двучерупчести мекотели: мекотелите са получени от одобрени производствени зони, изброени в приложението към Решение 97/562/EО на Комисията (6) относно определяне на специални условия за внос на двучерупчести мекотели, бодлокожи, ципести и морски коремоноги с произход от Тайланд и които са били стерилизирани или топлинно обработени в съответствие с изискванията на Решение 93/25/EИО на Комисията (7).
Член 2
Адресати на настоящото решение са държавите-членки.
Съставено в Брюксел на 28 юли 1997 година.